section_heading: Politika
paragraph_text: Županija ima svoj grb i zastavu, čiji su izgled i upotreba regulirani zakonom. Grb županije je crveni štit na kojemu se nalazi zlatna stilizirana kruna iz razdoblja starih hrvatskih vladara i uspravljeni starohrvatski mač, čija je drška zlatne, a oštrica srebrne boje.<ref>Šibensko-kninska županija — Statut Šibensko-kninske županije, Članak 9.  Zastava je u omjeru 1:2 i morsko plave je boje, koja simbolizira Jadransko more, a u gornjem i donjem dijelu su dvije uske vodoravne srebrne trake, koje simboliziraju rijeku Krku.<ref>Šibensko-kninska županija – Statut Šibensko-kninske županije, Članak 10.  Dan županije je 17. svibnja, i predstavlja sjećanje na isti datum 1997. godine, a kada je konstituiran prvi saziv skupštine Šibensko-kninske županije.